ang naging guro niya ay isang dominikong masaya, palabiro at mapagpatawa sa mga tinuturuan, napakatamad, sapagkat karaniwang ang pinapagsasalaysay ng katuturan ng lisyon ay ang kaniyang mga itinatangi lamang; kung sa bagay ay nasisiyahan na sa kahit ano. nang panahong iyon ay gumagamit na si basilio ng sapatos at mga barong malinis at pinirinsa. sa dahilang napuna ng propesor na hindi siya matatawanin at namatyagan sa kaniyang mga matang hapis at malalaki ang tila pagtatanong, ay ipinalagay siyang baliw at isang araw ay tinangkang gipitin siya sa pagtatanong ng lisyon. sinagot ni basilio ng mula sa puno hanggang dulo na walang kagatol gatol sa isa mang ; tinawag siyang bubutok ng guro, nagsalaysay ng isang bagay na ikinatawa ng boong klase, at upang maglalo ang halakhakan at matibayan ang pagkakapangalan ay tinanong pa siya ng ilang tanong na kasabay ang pagkindat sa mga minamabuti, na ang ibig sabihin ay: tingnan ninyot masasayahan tayo.